
Narva linna liiklusohutuse komisjoni  koosseisu täiendamine
1. Asjaolud ja menetluse käik

Narva linna liiklusohutuse komisjon moodustati Narva Linnavalitsuse 11.01.2001. a korraldusega nr 55-k ja muudeti Narva Linnavalitsuse 15.11.2006. a korraldusega nr 1418-k. Komisjoni tegevuse eesmärgiks on liikluse ja liiklusohutuse küsimuste koordineerimine, liiklejate liikluskasvatuse edendamine ja liikluskultuuri taseme tõstmine Narva linnas. Töö käigus tekkis vajadus täiendada liiklusohutuse komisjoni koosseisu. 

      2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või linna põhimäärusega on pandud täitmiseks valitsusele. Narva linna põhimääruse punktile 5.7.2 kohaselt linnavalitsuse alalise komisjoni põhimääruse ja koosseisu kinnitab linnavalitsus oma määrusega. 

3. Otsus

 Kinnitada komisjoni uuteks liikmeteks:
1)  peaarhitekt Anne Hallik, 

2) Arhitektuuri- ja Linnaplaneerimise Ameti ehitusjärelevalve osakonna vanemspetsialist Ellen Uusküla, 

3) AS Heakorrastus juhataja Vladimir Kaštan, 

4) Ida-Eesti Päästekeskuse Narva Keskkomando pealik Ruslan Zakilov.

    4. Otsuse vaidlustamine

Halduskohtumenetluse seadustiku § 9 lõike 1 kohaselt võib otsust vaidlustada Tartu Halduskohtu Jõhvi kohtumajas 30 päeva jooksul.

     5.Rakendussätted

Otsus jõustub seadusega sätestatud korras.

Tarmo Tammiste                                                               Ants Liimets

Linnapea                                                                            Linnasekretär

